CELEX: C2004/239/16
Language: fi
Date: 2004-09-25 00:00:00
Title: Asia C-337/04: Euroopan yhteisöjen komission 2.8.2004 Ranskan tasavaltaa vastaan nostama kanne

25.9.2004   
            
            
               FI
            
            
               Euroopan unionin virallinen lehti
            
            
               C 239/9
            
         Euroopan yhteisöjen komission 2.8.2004 Ranskan tasavaltaa vastaan nostama kanne
   (Asia C-337/04)
   (2004/C 239/16)
   Euroopan yhteisöjen komissio on nostanut 2.8.2004 Euroopan yhteisöjen tuomioistuimessa kanteen Ranskan tasavaltaa vastaan. Kantajan asiamiehet ovat Gérard Rozet ja Christophe Giolito, prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1.
            
            
               toteaa, että Ranskan tasavalta ei ole noudattanut EY 249 artiklan neljännen kohdan ja valtiontuesta, jonka Ranskan tasavalta on toteuttanut Crédit Mutuelin hyväksi 15 päivänä tammikuuta 2002 tehdyn päätöksen (valtiontuki C 88/1997 ex NN 183/1995; julkaistu EUVL L 88, 4.4.2003, s. 39) 2 ja 3 artiklan mukaisia velvoitteitaan, koska se ei ole täytäntöönpannut kyseistä päätöstä säädetyssä määräajassa,
            
         
               2.
            
            
               velvoittaa Ranskan tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Komissio katsoi, että siihen, että Ranskan viranomaiset myönsivät Crédit Mutuelille oikeuden Livret bleu-säästötiliin, sisältyi yhteismarkkinoille soveltumattomia valtiontukia, ja teki 15.1.2002 EY 88 artiklan 2 kohdan nojalla päätöksen, jolla se asetti Ranskalle velvollisuuden periä Crédit Mutuelilta takaisin nämä tuet, jotka oli myönnetty 1.1.1991 alkaen ja toteuttaa toimenpiteet, joilla pyritään poistamaan tulevaisuudessa Livret Bleu'hön liittyvät tuet ja parantamaan sen valvomista.
   Ranskan viranomaiset osoittivat Crédit Mutuelille 18.6.2003 117,9 miljoonan euron suuruisen summan takaisinperintää koskevan määräyksen. Komissio toteaa kuitenkin, että Crédit Mutuel ei ole tähän päivään mennessä maksanut takaisin mitään summia ja että Ranska ei ole ryhtynyt mihinkään muihin toimenpiteisiin tuen perimiseksi takaisin. Komissio katsoo, että Ranska ei siis ole noudattanut päätöstä ja että on osoitettu, että Ranska ei ole noudattanut yhteisön oikeuden mukaisia velvoitteitaan, koska se ei ole vedonnut täytäntöönpanon täydelliseen mahdottomuuteen, joka on ainoa puolustautumisperuste, johon voidaan vedota.
   Lisäksi komissio ei ole samalla kannalla siltä osin kuin on kyse yksinkertaisten korkojen menetelmästä, jota Ranskan viranomaiset ovat soveltaneet takaisin perittävästä summasta perittävien korkojen laskemisessa, sekä siltä osin kuin on kyse takaisin perittävästä summasta vähennettävän veron suuruudesta. Komissio katsoo nimittäin, että Crédit Mutuelin saama taloudellinen etu voidaan neutralisoida vain siten, että korot rahastoidaan laskemalla korolle korkoa. Toisaalta komissio katsoo, että Ranskan viranomaiset eivät ole osoittaneet, että veron vähentäminen takaisin perittävästä summasta tapahtui kansallisten säännösten mukaisesti ja syrjimättä kansallisessa oikeudessa säänneltyjä verrattavissa olevia tapauksia. Näin ollen komission päätöstä ei ole mahdollista panna tehokkaasti täytäntöön Ranskan viranomaisten ehdotuksella takaisin perittävän summan suuruudesta.
   Lopuksi komissio katsoo, että Ranska ei ole noudattanut 15.1.2002 tehdyn sen päätöksen 2 artiklan 2, 3 ja 4 kohtaa, jolla pyritään takaamaan tulevaisuudessa, että Livret Bleu'hön sisältyvät tuet poistetaan ja että sen valvomista parannetaan, vaan että Ranska tyytyi vain vakuuttelemaan, että tarpeellisten toimenpiteiden täytäntöönpano oli alkanut. Komissiolla ei itsensä mukaan ole tänäkään päivänä hallussaan yhtäkään seikkaa, jonka avulla se voisi päätellä, että päätös on tosiasiallisesti täytäntöönpantu näiden kohtien osalta.